
**ΠΑΡΑΡΤΗΜΑ Β**

**Έντυπο υποβολής συμμετοχής**

**Υποβάλλονται οι δράσεις του σχολείου μας με στόχο την Ειρηνική Επίλυση Διαφορών και την Αξία του Διαλόγου, στο πλαίσιο της πρόληψης της βίας και της νεανικής παραβατικότητας στο σχολείο και της προαγωγής της ενεργού πολιτότητας**

|  |  |
| --- | --- |
| **Α. ΣΤΟΙΧΕΙΑ ΣΧΟΛΕΙΟΥ/ΕΠΙΚΟΙΝΩΝΙΑΣ** | |
| **1. Όνομα σχολείου** | Γυμνάσιο Αποστόλου Ανδρέα Έμπας |
| **2. Πλήρης ταχυδρομική διεύθυνση σχολείου** | TK 62329, 8063, Πάφος |
| **3. Τηλέφωνο σχολείου** | 26944724 |
| **4. Τηλεομοιότυπο σχολείου** | 26951467 |
| **5. Ηλεκτρονική διεύθυνση**  **(e-mail) σχολείου** | [gym-empa-paf@schools.ac.cy](mailto:gym-empa-paf@schools.ac.cy) |
| **6. Πρόσωπο επικοινωνίας**  **(όνομα - τηλέφωνο - ηλεκτρονική διεύθυνση)** | Άντρη Δημητρίου (Διευθύντρια),  26 944 724  [gym-empa-paf@schools.ac.cy](mailto:gym-empa-paf@schools.ac.cy) |
| **7. Τίτλος, τύπος και μορφή δράσης** | Στο πλαίσιο της πρόληψης της βίας και της νεανικής παραβατικότητας καθώς και της προαγωγής της ενεργούς πολιτότητας, το Σχολείο μας σχεδίασε και υλοποίησε δύο Δράσεις:  1. Ομιλίες για Αλλόγλωσσους Μαθητές/τριες και Γονείς/Κηδεμόνες σε τρεις γλώσσες πέρα από την Ελληνική( Αραβική, Ρωσική και Αγγλική).  2. Έρευνα Καλλιέργεια Πολιτισμένης Συμπεριφοράς στο Σχολείο ( Ερωτηματολόγιο ποσοτικής έρευνας ).  Απώτερος στόχος των Δράσεων αυτών ήταν η καλλιέργεια ανθρωπιστικών και κοινωνικών δεξιοτήτων, αρχών και αξιών ώστε οι μαθητές/τριες να είναι ικανοί να επικοινωνούν σωστά και να αλληλοεπιδρούν με τρόπο υγιή και θετικό.  Συγκεκριμένα, και οι δύο Δράσεις είχαν ως επίκεντρο πρωταρχικά τη σωστή επικοινωνία μεταξύ τους και κατά δεύτερον τη διαμόρφωση – καλλιέργεια της προσωπικότητας τους για ανάπτυξη του συναισθηματικού τους κόσμου και ενσυναίσθησης.  Στηριζόμενοι στη θεωρία ότι μια θετική συμπεριφορά που ενισχύεται τείνει να επαναλαμβάνεται θετικά οι Δράσεις μας επικεντρώθηκαν αρχικά στη σημαντικότητα εκβάθυνσης της Ελληνικής Γλώσσας για σωστή επικοινωνία, ώστε να εκλείψει η παραβατική συμπεριφορά και μετά στον εντοπισμό αρνητικών συμπεριφορών και στάσεων που χρήζουν βελτίωσης, καλλιέργειας, αλλά και επιβράβευσης (των θετικών) και μετ’ έπειτα στη δημιουργία και υλοποίηση εστιασμένων δράσεων για ενίσχυση θετικών συμπεριφορών, στάσεων και αξιών.  Πρόκειται για εστιασμένες Δράσεις σε ζητήματα που απασχολούν τη σχολική κοινότητα (μαθητές/τριες) του Γυμνασίου Αποστόλου Ανδρέα, αφού στη σχολική μονάδα φοιτούν Μαθητές/τριες από 29 εθνικότητες. Για αυτό, το λόγο η επικοινωνία στη μητρική γλώσσα και η διερεύνηση μέσα από το ερωτηματολόγιο – ποσοτική έρευνα κρίθηκε πρωταρχικής σημασίας.  Η έννοια της καλλιεργημένης πολιτισμένης συμπεριφοράς είναι σημαντική, τόσο μέσα στο σχολείο, όσο και έξω από αυτό στην κοινωνία με γνώμονα ότι τα παιδιά που φοιτούν στο σχολείο είναι κάτοικοι 7 κοινοτήτων της ευρύτερης περιοχής. Έτσι εξετάζεται και διερευνάται σε συνάρτηση με τη γενικότερη συμπεριφορά του ατόμου-μαθητή και αφορά τις κοινωνικές του σχέσεις αλλά και το σύστημα αξιών του.  Συγκεκριμένα, η έννοια αυτή, «καλλιέργεια πολιτισμένης συμπεριφοράς», συμπεριλαμβάνει την αποδοχή, την ανεκτικότητα, τον σεβασμό στο άτομο, τον σεβασμό στο διαφορετικό, τη διαλλακτικότητα, την αγάπη για το συνάνθρωπο, την ευαισθησία, την ενσυναίσθηση, την εγκράτεια, την αυτοπειθαρχία, την αξιοπρέπεια, το πνεύμα συλλογικότητας, την υπευθυνότητα και το σεβασμό στους κανόνες. Έννοιες που συνδέονται άμεσα με την πολιτική του Υπουργείου Παιδείας και Πολιτισμού και το Ενιαίο Σχέδιο Βελτίωσης της Σχολικής Μονάδας (Στόχοι), του Γυμνασίου Αποστόλου Ανδρέα Έμπας όπως αυτό/οί καταρτίστηκαν στις αρχές τις σχολικής χρονιάς. Εξάλλου, όπως είναι επιστημονικά αποδεκτό η μόρφωση (γνωσιολογικός τομέας) δεν καθιστά αυτόματα το άτομο καλλιεργημένο εάν δεν αναπτύξει ικανότητες – δεξιότητες και κοινωνική μόρφωση.   1. Τίτλος της Δράσης μας – Ομιλίες για Αλλόγλωσσους Μαθητές/τριες και Ομιλίες για Γονείς/Κηδεμόνες του Σχολείου μας.   Η Ομιλία γράφτηκε στην Ελληνική Γλώσσα και μετά μεταφράστηκε με Εργαλείο Τεχνητής Νοημοσύνης στην Αραβική, Ρωσική και Αγγλική Γλώσσα.  Τη μετάφραση επιμελήθηκαν Εκπαιδευτικοί /Διδάσκοντες, που διδάσκουν ή και γνωρίζουν τη γλώσσα. Στη συνέχεια σε συγκέντρωση των Μαθητών/τριών, μετά το χαιρετισμό της Διευθύντριας του Σχολείου διαβάστηκαν από Μαθητές/τριες, που εκπροσωπούσαν τη χώρα τους και παράλληλα όλοι οι Μαθητές/τριες έβλεπαν την κάθε ομιλία σε ηλεκτρονική παρουσίαση. Οι Ομιλίες δημοσιεύτηκαν στην Ιστοσελίδα του Σχολείου για να έχουν πρόσβαση οι Γονείς/Κηδεμόνες.  Ένας από τους Στόχους του Σχολείου ήταν το άνοιγμα στην κοινωνία και οι Ομιλίες αυτές προς τους Γονείς/Κηδεμόνες βοήθησε στη σωστή επικοινωνία, τον διάλογο και απόρροια αυτής ήταν η ελαχιστοποίηση της βίας και της παραβατικότητας στο Σχολείο μας.   1. Τίτλος της Δράσης μας - του Ερωτηματολογίου που χορηγήθηκε: «Καλλιέργεια πολιτισμένης συμπεριφοράς στο σχολείο».   Το ερωτηματολόγιο αποτελούσε το βασικό μας εργαλείο για διερεύνηση στάσεων και συμπεριφορών. Ο σχεδιασμός του ερωτηματολογίου πραγματοποιήθηκε από ομάδα Εκπαιδευτικών/Καθηγητών του Σχολείου μας. Η χορήγησή του έγινε ανώνυμα σε όλους τους μαθητές της Γ΄ Τάξης του Γυμνασίου Αποστόλου Ανδρέα Έμπας, Πάφου.  Η χορήγησή του έγινε σε πρωϊνό σχολικό χρόνο στην Αίθουσα Πολλαπλής χρήσης. Χρησιμοποίησαν τα κινητά τους τηλέφωνα, για τη συμπλήρωση του ερωτηματολογίου, αφού σάρωσαν τον γραμμωτό κώδικα (QR Code), που τους στάλθηκε στο κινητό τους τηλέφωνο, για να μη γίνει σπατάλη χαρτιού και να αντιληφθούν, ότι η τεχνολογία πρέπει να υπηρετεί τον άνθρωπο και όχι να την υπηρετούν όπως κάνουν στην ηλικία τους.  Οι Μαθητές/τριες γνώριζαν ότι το ερωτηματολόγιο ήταν ανώνυμο και αυτό έδινε αξιοπιστία και εγκυρότητα στην έρευνα. Τα αποτελέσματά του έτυχαν στατιστικής επεξεργασίας και ανάλυσης με αντιπροσωπευτικό δείγμα 143 Μαθητών /τριών, για εξαγωγή συμπερασμάτων και αξιοποίησή τους ώστε να τροχοδρομηθούν εστιασμένες και κατάλληλες δράσεις.  Σε κατοπινό στάδιο, μετά την εξαγωγή των αποτελεσμάτων, εκπρόσωποι από κάθε Τμήμα της Γ΄ Τάξης κλήθηκαν και ανακοίνωσαν τα αποτελέσματα με σκοπό την ανάπτυξη γόνιμης συζήτησης και προβληματισμού.  Τα αποτελέσματα κοινοποιήθηκαν επίσης σε Έκτακτη Συνεδρίαση του Καθηγητικού Συλλόγου και έτυχαν συζήτησης και αξιοποίησης από τη Διευθυντική ομάδα και την ομάδα Εκπαιδευτικών/ Καθηγητών, που ανέλαβε τις Δράσεις με στόχο το σχεδιασμό γόνιμου και ωφέλιμου προς τους Μαθητές/τριες πλάνου δράσης.  Μάλιστα, η συγκεκριμένη δράση θα πραγματοποιηθεί και την επόμενη σχολική στους Μαθητές της Γ΄ Τάξης με σκοπό το σχεδιασμό ποικίλων και πολλαπλών δράσεων που αφορούν την καλλιέργεια πολιτισμένης συμπεριφοράς. |
| **Β. ΚΡΙΤΗΡΙΑ ΑΞΙΟΛΟΓΗΣΗΣ (βλ. Εγκύκλιο)** | |
| 1. **Σκοπός και στόχοι δράσης/εων** | Όπως προαναφέρθηκε, στόχος των Δράσεων είναι η διαμόρφωση κοινωνικής και πολιτικής συνείδησης, δηλαδή δημιουργία δημοκρατικών ενεργών αυριανών πολιτών οι οποίοι θα ζουν στην κοινωνία των πολιτών με ανθρωπιστικές αξίες και αρχές.  Μέσα από αυτές τις Δράσεις δόθηκε έμφαση στην Ανθρωπιστική Παιδεία η οποία στοχεύει στην ολόπλευρη ανάπτυξη της προσωπικότητας του ατόμου (πνευματική, ηθική, ψυχική), αλλά και στα υψηλά ιδανικά όπως είναι η ελευθερία, η ισότητα, η αξιοπρέπεια, η ανθρωπιά, η δικαιοσύνη, η ειρηνική επίλυση διαφορών μέσω δημοκρατικού πνεύματος. Όλες οι αρχές και οι αξίες πλαισιώνουν και αντικατοπτρίζουν την Πολιτική του Υπουργείου Παιδείας και Πολιτισμού, καθώς και το πλαίσιο για πρόληψη της βίας και της νεανικής παραβατικότητας, αλλά και την προαγωγή της ενεργούς πολιτότητας. |
| 1. **Διασύνδεση της/των δράσης/εων με το ιδιαίτερο περιβάλλον της σχολικής μονάδας** | Το Γυμνάσιο Αποστόλου Ανδρέα Έμπας, αποτελεί για την επαρχία της Πάφου Περιφερειακό σχολείο με μαθητές/τριες από 29 διαφορετικές Εθνικότητες και που κατοικούν σε 7 Κοινότητες της ευρύτερης περιοχής. Επιπρόσθετα, στεγάζει τέσσερα Μεταβατικά Τμήματα με μαθητές/τριες Μεταναστευτικής Βιογραφίας.  Τα στοιχεία αυτά προσδίδουν ένα ιδιαίτερο χαρακτηριστικό στη φυσιογνωμία του Σχολείου μας γεγονός που καθιστά την αρμονική συνύπαρξη των Μαθητών/τριών και την υγιή αλληλεπίδραση, καθώς και τη συνεργασία όλων, δηλαδή το τρίπτυχο: Μαθητές – Εκπαιδευτικοί/Καθηγητές – Γονείς/Κηδεμόνες, αποτελεί τον κυριότερο στόχο της σχολικής μονάδας.  Ουσιαστικά, η διαμόρφωση πολυπολιτισμικής συνείδησης, η ανάδειξη της πολιτιστικής ιδιαιτερότητας του κάθε λαού και η αξιοποίηση των στοιχείων που συνδέουν τους Μαθητές/τριες μεταξύ τους με τρόπο υγιή και θετικό αποτελεί σημαντικό σκοπό του σχολείου μας.  Το σύνολο των Μαθητών/τριών – της σχολικής μονάδας ανέρχεται στους 509 και η ποικιλομορφία καταγωγής/κουλτούρας τους καθιστά απαραίτητη την πολιτισμένη συμπεριφορά την καλλιέργειά και την ενίσχυσή της, για να θέσει τα θεμέλια για τη δημιουργία αυριανών ευσυνείδητων πολιτών απαλλαγμένη από νοσηρά φαινόμενα όπως η βία, η εγκληματικότητα, ο ρατσισμός, ο φανατισμός και η μισαλλοδοξία.  \*Στο Σχολείο μας λειτουργούν τα πιο κάτω Προγράμματα:  Πρόγραμμα Ειδικής Αγωγής και Εκπαίδευσης (Στήριξη – Αλφαβητισμός – Κατ’ οίκον Εκπαίδευση) Τμήματα (2) Μεταναστευτικής Βιογραφίας Τμήμα Ειδικής Μονάδας  Πρόγραμμα ΔΡΑ.Σ.Ε  Πρόγραμμα Ομάδας Άμεσης Παρέμβασης (ΟΑΠ). |
| 1. **Σύνδεση της/των δράσης/εων με το Σχέδιο Αγωγής Υγείας και Πρόληψης της Παραβατικότητας ή/και το Ενιαίο Σχέδιο Βελτίωσης της Σχολικής Μονάδας** | Όπως έχει προαναφερθεί, στόχος των Δράσεων ήταν η πρόληψη και η μείωση μη θετικών συμπεριφορών όπως:   1. Καταστροφή περιουσίας του σχολείου 2. Βίας (λεκτική, σωματική, συναισθηματική) 3. Ρατσιστική συμπεριφορά 4. Παραβατική συμπεριφορά   Επίσης, η καλλιέργεια και η ενίσχυση άλλων υγιών συμπεριφορών όπως:   1. Σεβασμός και εφαρμογή κανόνων λειτουργίας σχολείου 2. Εδραίωση μαθητικών ρουτινών για πιο αποτελεσματική μάθηση και ανάπτυξη θετικού μαθησιακού κλίματος 3. Ανάπτυξη συνεργατικής μάθησης και ομαδικού πνεύματος 4. Καλλιέργεια θεμιτών τρόπων συμπεριφοράς 5. Ανάπτυξη ενσυναίσθησης 6. Ανάπτυξη ικανοτήτων και σημαντικών κοινωνικών δεξιοτήτων όπως η αποδοχή, η αλληλοστήριξη, ο σεβασμός, η διαλλακτικότητα. 7. Καλλιέργεια δημοκρατικού διαλόγου με στόχο την ειρηνική επίλυση συγκρούσεων και προβλημάτων 8. Ανάπτυξη οικολογικής συνείδησης και σεβασμού του περιβάλλοντος 9. Ανάπτυξη υγιών σχέσεων - αλληλεπίδραση μεταξύ των μαθητών αλλά και των καθηγητών τους 10. Ανάπτυξη κριτικής σκέψης και σημαντικών μεταγνωστικών κοινωνικών δεξιοτήτων για τη δημιουργία ευσυνείδητων πολιτών |
| 1. **Σύντομη περιγραφή, αιτιολόγηση και σύνδεση της/των δράσης/εων ως προς τη συνάφεια με την προώθηση της Ειρηνικής Επίλυσης Διαφορών και την Αξία του Διαλόγου** | Συμπερασματικά, οι Δράσεις αποτελούν μια εστιασμένη ενέργεια με στόχο τη δημιουργία υγιών και θετικών συμπεριφορών. Αντικατοπτρίζουν το σχέδιο δράσης του Σχολείου όπως αυτό καταρτίστηκε από την Επιτροπή Αγωγής Υγείας και Πρόληψης της Παραβατικότητας για προώθηση της επίλυσης διαφορών με ειρηνικό και δημοκρατικό τρόπο. Η απόκτηση πολυπολιτισμικής συνείδησης με έμφαση στην Ανθρωπιστική Παιδεία αποτελεί για το Σχολείο μας σημαντική επιδίωξη.  Άλλωστε, η καλλιέργεια μιας πολιτισμένης συμπεριφοράς αποτελεί θεμελιώδη αρχή για τη δημιουργία των αυριανών ενεργών πολιτών. |
| 1. **Περιγραφή δραστηριοτήτων που υλοποιήθηκαν (επισυνάπτονται σχετικά αποδεικτικά στοιχεία, π.χ. πρακτικά συνεδριών, φωτογραφικό υλικό, έγγραφα κ.λπ.)** | 1. Οι Ομιλίες, σε τέσσερις γλώσσες ήταν επιτακτική ανάγκη για σωστή επικοινωνία και εύρυθμη λειτουργία στο σχολικό χώρο και στην εξομάλυνση διαφορών στην ευρύτερη κοινωνία, καθώς και στην ανάγκη αποδοχής από όλες τις εθνικότητες για ειρηνική συνύπαρξη και ανάπτυξη. 2. Η έρευνα, που υλοποιήθηκε ήταν Ποσοτική με τη χρήση ερωτηματολογίου λόγω του μεγάλου αριθμού δείγματος (143).   Οι Δράσεις που υλοποιήθηκαν μετά την αξιολόγηση-διερεύνηση ήταν ποικίλες και εστιασμένες στους τομείς που κρίθηκαν αναγκαίο να υπάρχει διεργασία και εμπλοκή.  Η Έρευνα σχεδιάστηκε από εκπαιδευτικούς του σχολείου μας και απευθυνόταν στους Μαθητές/τριες της Γ΄ Τάξης Γυμνασίου. (Επισυνάπτεται η έρευνα: θεωρητικό υπόβαθρο, στόχοι, το ερωτηματολόγιο, η στατιστική επεξεργασία, η ανάλυση και τα συμπεράσματα).  Τα αποτελέσματα της Έρευνας ανακοινώθηκαν/παρουσιάστηκαν σε ηλεκτρονική μορφή από ομάδα Μαθητών/τριών σε όλους τους Μαθητές/τριες. |
| 1. **Ενεργός εμπλοκή των μαθητών/τριών και συνεργασία με άλλες ομάδες στον σχεδιασμό, υλοποίηση και αξιολόγηση της/των δράσης/εων** | Οι άμεσοι εμπλεκόμενοι ήταν όλοι οι Μαθητές/τριες της Γ΄ Τάξης οι οποίοι ενεπλάκησαν και στην παρουσίαση σε ηλεκτρονική μορφή των αποτελεσμάτων της Έρευνας.  Οι δύο εκπαιδευτικοί που ανέλαβαν τις δράσεις αυτές είναι κάτοχοι Μεταπτυχιακού και η Β.Δ. Διδακτορικού κατέχει Διδακτορικό. |
| 1. **Συνεργασία με υπηρεσίες και φορείς εκτός σχολείου για υλοποίηση της/των δράσης/εων** | Υπήρξε συνεργασία με το Σύνδεσμο Γονέων/Κηδεμόνων του Σχολείου. Οι Δράσεις έγιναν αποκλειστικά με τη συνδρομή των Εκπαιδευτικών της σχολικής κοινότητας του Γυμνασίου Αποστόλου Ανδρέα Έμπας. |
| 1. **Πόροι που αξιοποιήθηκαν (προσωπικό, χρήματα, μέσα-υλικά, χρόνος κ.λπ.)** | Και οι δύο Δράσεις: α) ομιλία στην Ελληνική Γλώσσα, Επιμέλεια και β) (σχεδιασμός ερωτημάτων, η έρευνα καθώς και η στατιστική επεξεργασία, ανάλυση, συμπεράσματα) έγιναν εξ’ ολοκλήρου από Εκπαιδευτικούς/Καθηγητές του Σχολείου μας σε εθελοντική βάση και σε προσωπικό χρόνο που αφιερώθηκε. |
| 1. **Πρωτοτυπία, επινοητικότητα και δημιουργικότητα δράσης/εων** | Δόθηκε βήμα στους Μαθητές/τριες να εκφράσουν τις απόψεις τους μέσω του ανώνυμου ερωτηματολογίου. Δόθηκε επίσης ευκαιρία στους Μαθητές/τριες να εμπλακούν και να εκφραστούν μέσω διαλόγου και συζήτησης κατά την εξαγωγή και παρουσίαση των αποτελεσμάτων.   Η ομάδα των Εκπαιδευτικών/Καθηγητών αποφάσισε με βάση τις ανάγκες της σχολικής μονάδας, ότι και οι δύο Δράσεις ήταν αναγκαίες για την πρόληψη, αποδοχή, συνεργασία και καλύτερη επικοινωνία για καλύτερα μαθησιακά αποτελέσματα.  Η σκέψη ήταν η αξιοποίηση του εργαλείου που παρέχει στην Εκπαίδευση το Υπουργείο Παιδείας και Πολιτισμού. Έτσι έγινε χρήση του Microsoft Forms και χρήση εργαλείου τεχνητής νοημοσύνης.  Οι Ομιλίες και η Έρευνα (ποσοτική) είναι καθαρά προϊόν της σχολικής κοινότητας από Εκπαιδευτικούς/Καθηγητές (Ελληνικής Φιλολογίας - Πληροφορικής), το οποίο δημιουργήθηκε για να καλύψει τις ανάγκες της συγκεκριμένης σχολικής μονάδας.  Και οι δύο Δράσεις ήταν εστιασμένες στην ανάγκες των Μαθητών/τριών μας μιας και η αξιολόγηση – διερεύνηση των πτυχών που χρήζουν παρατήρησης αποτελούσε κλειδί στην μετ’ έπειτα υλοποίηση ωφέλιμων δράσεων προς όλη τη μαθητική κοινότητα. |
| 1. **Αξιολόγηση της/των δράσης/εων από το σχολείο** | Οι Δράσεις υλοποιήθηκαν με την έγκριση της Διευθυντρίας και της Διευθυντικής ομάδας.  α) Η Ομιλία σε τέσσερις γλώσσες ήταν επιτακτική ανάγκη για σωστή επικοινωνία και εύρυθμη λειτουργία στο σχολικό χώρο, καθώς και στην ανάγκη αποδοχής από όλες τις εθνικότητες για ειρηνική συνύπαρξη και ανάπτυξη.  β) Η Έρευνα είχε στόχο τη σύνδεση της μόρφωσης, με την αγωγή και την κουλτούρα του Σχολείου μας, γιατί η επικοινωνία και η πολιτισμένη συμπεριφορά αποβλέπει στη διαμόρφωση μιας υγιούς προσωπικότητας και αλληλεπίδρασης, γεγονός που θεωρούμε ότι επιτεύχθηκε σε μεγάλο βαθμό μιας και σύμφωνα με τα τελικά Πρακτικά Συνεδρίασης του Καθηγητικού Συλλόγου της σχολικής μας κοινότητας είχαμε τα πιο κάτω θετικά Αποτελέσματα:   1. Διαγωγή μαθητών: Κοσμιοτάτη (όλων) 2. Παραπτώματα τα οποία είχαν πειθαρχικό χαρακτήρα: Κανένα. 3. Ρατσιστικά επεισόδια που αναφέρθηκαν και καταγράφηκαν στο ΠΑΒΙΣ: Κανένα. 4. Βία και Παραβατικότητα: Ελάχιστη 5. Προσαρμογή αλλόγλωσσων Μαθητών/τριών στην σχολική κοινότητα: Πολύ Ικανοποιητική. 6. Εμπλοκή Μαθητών/τριών σε δράσεις, διαγωνισμούς: Αρκετά Ικανοποιητική.   Άλλα επιτεύγματα….. |
|  | |
| **Γ. Δράση/Δράσεις: Επισυναπτόμενα αρχεία για υποστήριξη της υποβολής της συμμετοχής στον διαγωνισμό (παρακαλώ, όπως υποβάλετε σχετικό ψηφιακό υλικό σε διαδικτυακή πλατφόρμα τύπου Cloud Drive, π.χ. OneDrive, Google Drive, DropBox, WeTransfer ή άλλο και το αποστείλετε στην ηλεκτρονική διεύθυνση**[**kalespraktikes@cyearn.pi.ac.cy**](mailto:kalespraktikes@cyearn.pi.ac.cy)**, από τις 22 Απριλίου μέχρι τις 28 Ιουνίου 2024.**  **Θα πρέπει να βεβαιωθείτε ότι το υλικό που θα σταλεί δεν παραβιάζει οποιουσδήποτε κανόνες περί πνευματικής ιδιοκτησίας.)** | |
| 1. **Έντυπο υποβολής συμμετοχής** | |
| 1. **Αρχείο με τη Δράση** | |
|  | |



**Σημείωση**

Το έντυπο αυτό να σταλεί ηλεκτρονικά μέχρι τις **28/06/24** στην ηλεκτρονική διεύθυνση [kalespraktikes@cyearn.pi.cy](mailto:kalespraktikes@cyearn.pi.cy) με όλα τα επισυναπτόμενα αρχεία προς υποστήριξη της συμμετοχής στον διαγωνισμό (Μέρος Γ).